Volodymyr Yemets

Volodimir Oleksandrovich Yemets (; 1937-yil 3-aprel – 1987-yil 9-noyabr) – ukrainalik futbolchi va murabbiy.

 Biografiya 
1937-yil 3-aprelda Ukraina SSR, Dnepropetrovsk viloyati, Nikopol shahrida tugʻilgan.

Volodimir 1956-yilda Dnepropetrovskning „Metallurg“ jamoasi tarkibida futbol oʻynashni boshlagan va u bilan 4 ta oʻyin oʻtkazgan. 1956-yilda u oʻzining tugʻilgan joyi Nikopolga, mahalliy Trubnik jamoasiga qaytib kelgan. Jamoa safida 8 yil davomida 33 ta oʻyinda maydonga tushib, 4 ta gol urgan. 1964-yilda futbolchilik faoliyatini yakunlagan.

1965-yilda u murabbiylikka oʻtib, Trubnik murabbiylaridan biriga aylangan. 1966-yilda jamoa bosh murabbiyi boʻlgan. 1971-yilda Trubnik oʻz nomini Kolosga oʻzgartirgan. 1981-yilgacha Yemets jamoani boshqargan Gennadiy Jizdik bilan tandemda bosh murabbiy boʻlib qolgan.

1981-yilda Gennadiy Jizdik bilan birga Dneprga (sobiq Metallurg) jamoasiga oʻtgan. Oʻsha paytda Dnepropetrovsk jamoasi Oliy ligaga endigina qaytgan va ligadagi oʻrtacha darjadagi jamoa va yuqori oʻrinlarni qoʻlga kiritmagan edi. Biroq, havas qilsa arziydigan taktik tuygʻu va jamoani birlashtirish qobiliyati Yemets va Jizdikga Dneprni chuqur inqirozdan olib chiqishga, keyin esa jamoani SSSR chempionatining oltin va qoʻsh bronza medallariga olib chiqishga imkon bergan.

1987-yilda mavsum boshida boshlangan muvaffaqiyatsiz natijalar tufayli „Dnepr“ klubini tark etgan. Dneprdan keyin (Jizdiksiz) Yemets Kishinyovdagi Nistru jamoasida ishlagan.

U 1987-yil 9 noyabrda Kishinyovda 1987-yilgi mavsumning soʻnggi oʻyinidan soʻng darhol yurak xurujidan vafot etgan. U Dneprdagi Sursko-Litovsk qabristoniga dafn etilgan.

 Yutuqlar 

 Jamoa 

 Dnepr

 SSSR chempioni: 1983-yil
 SSSR chempionatining bronza medali sovrindori (2): 1984, 1985
 SSSR futbol federatsiyasi kubogi gʻolibi: 1986-yil

 Shaxsiy 

 Ukraina SSRda xizmat koʻrsatgan murabbiy;
 Moldaviya SSRda xizmat koʻrsatgan murabbiy;
 Ukraina SSR Oliy Kengashi Prezidiumining diplomi;
 Ukraina SSR Oliy Kengashi Prezidiumining Faxriy yorligʻi;
 „SSSR jismoniy tarbiya aʼlochisi“ koʻkrak nishoni;
 „Sport jasorati“ faxriy koʻkrak nishoni – Lenin komsomolining eng yuqori mukofoti;
 Ukrainada xizmat koʻrsatgan jismoniy tarbiya xodim

 Xotira 

 Dnepr, Nikopol va Chernigov koʻchalaridan biriga Vladimir Yemets nomi berilgan.
 Vladimir Aleksandrovich xotirasiga bagʻishlangan oʻyin har yili Dneprda boʻlib oʻtadi.

 Manbalar 

 Havolalar 


 Volodymyr Yemets ffgd saytida
 Volodymyr Yemets Metallurg.at saytida
 Volodymyr Yemets Birinchi qatordan. Vladimir Yemets – „Dnepr“ning afsonaviy davrining afsonaviy murabbiyi.

Turkum:3-aprelda tugʻilganlar
Turkum:1937-yilda tugʻilganlar
Turkum:Nikopolda tugʻilganlar
Turkum:9-noyabrda vafot etganlar
Turkum:1987-yilda vafot etganlar
Turkum:SSSR erkak futbolchilari
Turkum:Ukrainalik erkak futbolchilar
Turkum:Erkak futbol himoyachilari
Turkum:FC Dnipro futbolchilari
Turkum:SSSR futbol murabbiylari
Turkum:Alifbo boʻyicha sportchilar